Stephen Ambrose

Stephen Ambrose (* 10. január 1936, Lovington, Illinois, USA – † 13. október 2002, Bay St. Louis, Mississippi) bol americký historik a spisovateľ, autor bestsellerov Citizen Soldiers, Band of Brothers, D-Day - June 6, 1944 a Undaunted Courage.

 Život 
Narodil sa v Lovingtone v štáte Illinois v rodine lekára. Po vypuknutí 2. svetovej vojny otec Dr. Ambrose vstúpil do námorníctva a jeho rodina s ním cestovala po rôznych častiach USA. Patriotická atmosféra vojnového obdobia poznačila celý Stephenov život a prácu. Na konci vojny sa usadili vo Whitewater v štáte Wisconsin.

Plánoval pokračovať v šľapajach svojho otca a preto začal študovať na University of Wisconsin–Madison, ale jeho prvý kontakt s americkou históriou natrvalo zmenil smerovanie jeho života. Našiel záľubu v objavovaní a rozprávaní príbehov amerických hrdinov.

Po získaní titulu doktora histórie sa začala jeho tridsaťročná učiteľská kariéra na University of New Orleans. Prvú knihu Halleck vydal v roku 1962. Síce sa jej predalo menej ako 1000 kusov v prvom vydaní, zaujala ale bývalého prezidenta Eisenhowera, ktorý si vybral 28 ročného profesora Ambroseho, aby napísal jeho oficiálny životopis.

Ambrose sa počas piatich rokov pravidelne stretával s Eisenhowerom na farme v Gettysburgu, štát Pensylvánia. Spolupracoval s Eisenhowerovymi priateľmi a mal neobmedzený prístup k jeho prezidentským listom. Dvojzväzkový životopis 34 prezidenta spravil zo Stephena Ambroseho jedného z popredných amerických historikov.

Ambroseho práca dosiahla vrchol popularity s jeho majstrovským opisom expedície Lewis and Clark – Undaunted Courage. Táto kniha sa dostala na vrchol rebríčka bestsellerov. K nej sa pripojila ďalšia Ambroseho práca – Citizen Soldiers – 2.svetová vojna odo dňa D po kapituláciu Nemecka pohľadom pechoty ( GI ). Kniha Lewis and Clark podnietila oživenie záujmu o históriu Missouri. Citizen Soldiers priniesol obrovský verejný záujem o 2.svetovú vojnu a Američanov, ktorý v nej bojovali. Ambrose spolupracoval ako poradca pre film Stevena Spielberga Zachráňte vojaka Ryana. Neskôr bol na základe Ambroseho knihy Band of Brothers v Spielbergovej a Hanksovej produkcii natočený rovnomenný televízny seriál.

Po odchode do dôchodku z pozície profesora histórie na University of New Orleans Ambrose zastával pozíciu čestného riaditeľa Eisenhowerovho centra a  zakladateľa a prezidenta National D-Day Museum v New Orleans. Tiež prispieval do Quartely Journal of Military History a bol členom Lewis and Clark Bicentennial Council Board.

Spolu so svojou manželkou si postavili domy v Bay St.Louis v Mississippi a v Helene, štát Montana.

Zomrel 13. októbra 2002 vo veku 66 rokov. Jeho posledná kniha To America: Personal Reflections of an Historian  bola publikovaná v novembri 2002. Začal ju písať potom, ako mu lekári diagnostikovali rakovinu – šesť mesiacov pred jeho smrťou.
Je pochovaný na Garden of Memory Cemetery v Bay St.Louis, štát Mississippi.

 Bibliografia 
 1967 - Eisenhower and Berlin, 1945: The Decision to Halt at the Elbe
 1967 - The Papers of Dwight David Eisenhower 
 1970 - The Supreme Commander: The War Years of General Dwight D. Eisenhower  
 1973 - General Ike: Abilene to Berlin 
 1981 - Ike's Spies: Eisenhower and the Espionage Establishment  
 1983 - Eisenhower: Soldier, General of the Army, President-Elect, 1890-1952  
 1985 - Eisenhower: The President 
 1990 - Eisenhower: Soldier and President  
 1992 - Eisenhower and the German POWs: Facts Against Falsehood  
 1962/1972 - Nixon: The triumph of a Politician  
 1975 - Crazy Horse and Custer: The epic clash of two great warriors at the Little Bighorn 
 1994 - D-Day June 6, 1944: The Climactic Battle of World War II
 1996 - Undaunted Courage: Meriwether Lewis, Thomas Jefferson, and the Opening of the American West
 1997 - Citizen Soldiers: The US Army from the Normandy Beachs to the Bulge to the Surrender of Germany 
 1998 - The Victors: Eisenhower and his Boys
 2000 - Nothing Like it in the World: The Men Who Built the Transcontinental Railroad 1863-1869  
 2001 - Band of Brothers: E Company, 506th Regiment, 101st Airborne from Normandy to Hitler's Eagle's Nest
 2001 - The Wild Blue: The Men and the Boys who Flew the B-24s over Germany
 2002 - To America: Personal Reflections of an Historian

 V češtine 
 2003 - Dlouhá železná stuha (Nothing like it in the World: The Men who Built the Transcontinental Railroad)
 2004 - Občané vojáci (Citizen Soldiers: The U.S. Army from the Normandy Beaches to the Bulge to the Surrender of Germany)
 2006 - Den D (D-Day June 6, 1944)
 2006 - Vítězové (The Victors: Eisenhower and his Boys)
 2006 - Bratrstvo neohrožených (Bands of Brothers)
 2006 - V nebezpečných výšinách (The Wild Blue: The Men and the Boys who Flew the B-24s over Germany)

 Referencie 
 http://www.achievement.org
 http://www.bookbrowse.com

 Iné projekty 


Kategória:Spisovatelia USA
Kategória:Úmrtia na rakovinu pľúc
Kategória:Osobnosti z Illinoisu